ประกาศคณะกรรมการองค์การเพื่อการปฏิรูปประกาศคณะกรรมการองค์การเพื่อการปฏิรูประบบสถาบันการเงินเรื่อง หลักเกณฑ์ เงื่อนไขและวิธีการในการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้ จำนวน๕๖ รายฉบับแก้ไขเพิ่มเติม[๑] โดยที่เป็นการสมควรแก้ไขเพิ่มเติมประกาศคณะกรรมการองค์การเพื่อการปฏิรูประบบสถาบันการเงินเรื่องหลักเกณฑ์เงื่อนไข และวิธีการในการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานได้ จำนวน ๕๖ รายฉบับลงวันที่ ๓๐ มกราคม พ.ศ. ๒๕๔๑อาศัยอำนาจตามความในมาตรา๑๖ (๓) แห่งพระราชกำหนดการปฏิรูประบบสถาบันการเงิน พ.ศ. ๒๕๔๐คณะกรรมการองค์การเพื่อการปฏิรูประบบสถาบันการเงินออกข้อกำหนดแก้ไขเพิ่มเติมหลักเกณฑ์เงื่อนไข และวิธีการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงาน จำนวน ๕๖ รายฉบับลงวันที่ ๓๐ มกราคม พ.ศ. ๒๕๔๑ ดังต่อไปนี้ข้อ ๑ให้ยกเลิกความในข้อ ๑ วรรคท้ายแห่งประกาศคณะกรรมการองค์การเพื่อการปฏิรูประบบสถาบันการเงินเรื่องหลักเกณฑ์เงื่อนไข และวิธีการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงาน จำนวน ๕๖ รายฉบับลงวันที่ ๓๐ มกราคม พ.ศ. ๒๕๔๑ และให้ใช้ข้อความดังต่อไปนี้แทนราคากลางหมายความว่าราคาที่กำหนดจากราคาตลาดในปัจจุบันและ/หรือราคาตามบัญชีเป็นเกณฑ์ประกอบ โดยคำนึงถึงอายุการใช้งานและสภาพของรถ ทั้งนี้ราคาดังกล่าวต้องได้รับความเห็นชอบจากประธานกรรมการตามมาตรา ๓๐หรือราคาที่กำหนดไว้ตามข้อ ๔.๑.๕ หรือ ๔.๒.๔ แล้วแต่กรณีข้อ ๒ให้ยกเลิกความในข้อ ๓.๒.๔แห่งประกาศคณะกรรมการองค์การเพื่อการปฏิรูประบบสถาบันการเงินเรื่องหลักเกณฑ์เงื่อนไข และวิธีการขายทรัพย์สินประเภทรถ ของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานจำนวน๕๖ ราย ฉบับลงวันที่ ๓๐ มกราคม พ.ศ. ๒๕๔๑ และให้ใช้ข้อความดังต่อไปนี้แทน๓.๒.๔ผู้ซื้อสามารถรับมอบรถได้เมื่อสถาบันการเงินนั้นได้รับชำระราคาขายครบถ้วนแล้วและผู้ซื้อต้องนำรถออกไปจากสถานที่รับมอบรถภายใน ๗ วัน นับจากวันที่ชำระราคาครบถ้วนหากเกินกำหนดเวลาดังกล่าว ให้ผู้ทำการมีสิทธิเรียกค่าจอดรถ ๒๐๐ บาทต่อคัน ต่อวันโดยสถาบันการเงินนั้นและผู้ทำการจะไม่รับรองและรับผิดชอบต่อความชำรุดบกพร่องการรอนสิทธิ และ/หรือต่อความเสียหายใด ๆ ที่เกี่ยวกับรถดังกล่าวข้อ ๓ให้ยกเลิกความในข้อ ๓.๓.๒ แห่งประกาศคณะกรรมการองค์การเพื่อการปฏิรูประบบสถาบันการเงินเรื่องหลักเกณฑ์เงื่อนไข และวิธีการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานจำนวน ๕๖ รายฉบับลงวันที่ ๓๐ มกราคม พ.ศ. ๒๕๔๑ และให้ใช้ข้อความดังต่อไปนี้แทน๓.๓.๒ ในการชำระราคาให้ใช้เงินสด และ/หรือบัตรเครดิต(ผ่านบัญชีผู้ทำการโดยผู้ซื้อต้องรับภาระค่าธรรมเนียมการใช้บัตรดังกล่าว)และ/หรือเช็คที่ธนาคารเป็นผู้ออก (แคชเชียร์เช็ค)สั่งจ่ายเข้าบัญชีของสถาบันการเงินนั้นและ/หรือโอนเงินเข้าบัญชีธนาคารของสถาบันการเงินนั้น และ/หรือคำสั่งจ่ายเงินของธนาคารพาณิชย์สั่งจ่ายบัญชีของสถาบันการเงินนั้น(ดราฟท์) โดยผู้ซื้อต้องแสดงหลักฐานการโอนเงิน และ/หรือการนำเงิน และ/หรือเช็คและ/หรือคำสั่งจ่ายเงินของธนาคารพาณิชย์ (ดราฟท์)เข้าบัญชีของสถาบันการเงินแก่ผู้ทำการและสถาบันการเงินนั้น แล้วแต่กรณีข้อ ๔ให้ยกเลิกความในข้อ ๓.๔แห่งประกาศคณะกรรมการองค์การเพื่อการปฏิรูประบบสถาบันการเงินเรื่องหลักเกณฑ์เงื่อนไข และวิธีการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงาน จำนวน ๕๖ รายฉบับลงวันที่ ๓๐ มกราคม พ.ศ. ๒๕๔๑ และให้ใช้ข้อความดังต่อไปนี้แทน๓.๔ ค่าธรรมเนียมและ/หรือค่านายหน้าและ/หรือค่าตอบแทนภายใน๗ วัน นับแต่วันที่ได้รับชำระราคารถครบถ้วนจากผู้ซื้อสถาบันการเงินเจ้าของรถต้องโอนเงินค่าธรรมเนียมในอัตราร้อยละ ๑ของราคาขายเข้าบัญชีธนาคารของ ปรส. และชำระค่าธรรมเนียม และ/หรือ ค่านายหน้าและ/หรือค่าตอบแทนการดำเนินการประมูลรถในอัตราร้อยละ ๑ ของราคารถคันที่ขายได้แต่ไม่น้อยกว่า ๒,๐๐๐ บาท และไม่เกินกว่า ๕,๐๐๐ บาทต่อรถหนึ่งคันให้แก่ผู้ทำการในกรณีที่เป็นการประมูลรถที่ไม่สามารถขับเคลื่อนได้หรือมีสภาพเป็นซากรถหลายคันในครั้งเดียว(ประมูลเป็นกอง) ให้ผู้ทำการได้รับค่าธรรมเนียม และ/หรือ ค่านายหน้าและ/หรือค่าตอบแทนการดำเนินการประมูลรถในอัตราร้อยละ ๓ของราคารถกองที่ขายได้ในครั้งนั้นข้อ ๕ให้ยกเลิกความในข้อ ๔.๑.๔แห่งประกาศคณะกรรมการองค์การเพื่อการปฏิรูประบบสถาบันการเงินเรื่องหลักเกณฑ์เงื่อนไข และวิธีการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงาน จำนวน ๕๖ รายฉบับลงวันที่ ๓๐ มกราคม พ.ศ. ๒๕๔๑ และให้ใช้ข้อความดังต่อไปนี้แทน๔.๑.๔ สถาบันการเงินจะส่งมอบคู่มือจดทะเบียนรถพร้อมเอกสารประกอบการจดทะเบียนและลงลายมือชื่อในเอกสารที่เกี่ยวข้องกับการโอนกรรมสิทธิ์รถแก่ผู้ซื้อภายใน๑๐ วันทำการ นับแต่ได้รับชำระราคาขายครบถ้วนข้อ ๖ให้เพิ่มความต่อไปนี้เป็นข้อ ๔.๑.๕แห่งประกาศคณะกรรมการองค์การเพื่อการปฏิรูประบบสถาบันการเงินเรื่องหลักเกณฑ์เงื่อนไข และวิธีการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานจำนวน ๕๖ รายฉบับลงวันที่ ๓๐ มกราคม พ.ศ. ๒๕๔๑๔.๑.๕ กรณีที่ไม่มีผู้ประมูลเสนอราคาเป็นเหตุให้ผู้ทำการไม่สามารถแสดงความตกลงด้วยการเคาะขายหรือให้สัญญาณหรือด้วยกริยาอื่นอย่างหนึ่งอย่างใดตามจารีตประเพณีในการประมูลให้ผู้ทำการเสนอต่อประธานกรรมการตามมาตรา ๓๐ เพื่อพิจารณากำหนดราคากลางใหม่และให้ผู้ทำการนำรถนั้นออกประมูลใหม่ข้อ ๗ให้ยกเลิกความในข้อ ๔.๒.๔แห่งประกาศคณะกรรมการองค์การเพื่อการปฏิรูประบบสถาบันการเงินเรื่องหลักเกณฑ์ เงื่อนไขและวิธีการขายทรัพย์สินประเภทรถของสถาบันการเงินที่ไม่อาจแก้ไขหรือฟื้นฟูฐานะหรือการดำเนินงานจำนวน ๕๖ รายฉบับลงวันที่ ๓๐ มกราคม พ.ศ. ๒๕๔๑ และให้ใช้ข้อความดังต่อไปนี้แทน๔.๒.๔ ในกรณีที่ผู้ซื้อไม่ปฏิบัติตามข้อ ๔.๒.๑ หรือ ๔.๒.๒และไม่ได้แจ้งเหตุขัดข้องอันเป็นเหตุสุดวิสัยตามข้อ ๔.๒.๓ให้ผู้ทำการเสนอต่อประธานกรรมการตามมาตรา ๓๐ เพื่อพิจารณากำหนดราคากลางใหม่และให้ผู้ทำการนำรถนั้นออกประมูลใหม่ข้อ ๘ประกาศนี้ให้มีผลใช้บังคับตั้งแต่บัดนี้เป็นต้นไปประกาศ ณ วันที่ ๘เมษายน พ.ศ. ๒๕๔๑อมเรศ ศิลาอ่อนประธานกรรมการองค์การเพื่อการปฏิรูประบบสถาบันการเงินสุกัญญา/พิมพ์๒๒ ตุลาคม ๒๕๕๒พัสสน/จัดทำ๒๙ ตุลาคม ๒๕๕๒โชติกานต์/ปรับปรุง๑๖ พฤษภาคม ๒๕๕๙[๑] ราชกิจจานุเบกษาเล่ม ๑๑๕/ตอนพิเศษ ๒๙ ง/หน้า ๓๕/๒๐ เมษายน ๒๕๔๑